internet vaartha 162 Views
ముంబై : అమెరికా ఫార్మా దిగ్గజం ఫైజర్‌ ఇంక్‌ భారత యూనిట్‌ తన విస్తృత ప్రాచుర్యం పొందిన కోరెక్స్‌ దగ్గు మందు విక్రయాలను నిలిపి వేసినట్లు ప్రకటించింది. ఈ మందు మోతాదుకు మించి సేవిస్తే మానవాళి ఆరోగ్యానికి ప్రమాదం వాటిల్లుతుందని ప్రభుత్వ సంస్థలు హెచ్చరించడమే ఇందుకుకీలకం. కోరెక్స్‌మందులో క్లోఫెని రమైన్‌ మాలీట్‌, కోడైన్‌ సిరప్‌ రెండూ కలిసి ఉంటాయని ప్రభుత్వం హెచ్చరించింది. మత్తుకు ప్రాధాన్యతనిచ్చే మిశ్రమాలుగా వీటిని గుర్తించారు. భారత్‌లో ఇప్పటి వరకూ 344 ఔషధ మిశ్రమా లను నిషేధించిన వాటిలో కోర్కె కూడా ఒకటి. ఏళ్ల తరబడి ఈ మందులు మార్కెట్‌లో ఉన్నాయి. రాష్ట్రాలవారీగా వీటికి అనుమతులు రావడంతో కేంద్రంకంటే ఎక్కువ రాష్ట్రాలఅనుమతుల ఆధారం గా వీటి విక్రయాలు జరిగాయి. కోరెక్స్‌ అమ్మకాల నిలిపివేత వల్ల ఫైజర్‌ రాబడులు లాభాలపై ఎక్కువ ప్రభావం చూపిస్తుంది. సుమారు 176 కోట్ల రూపాయల రాబడులు దెబ్బతిన్నాయి. తొమ్మిది  నెలల కాలంలో ఈ నష్టం వచ్చినట్లు కంపెనీ భారత్‌ యూనిట్‌ నివేదించింది. 30ఏళ్లుగా ఫైజర్‌ కంపెనీ ఉత్పత్తిచేస్తున్న కోరెక్స్‌ అత్యంత సమర్ధ మైన, భద్రతాపూర్వక ఔషధంగా విక్రయిస్తున్నారని వెల్లడించింది. అలాగే మరో అమెరికా సంస్థ ఎబ్బట్‌ ల్యాబ్స్‌ కూడా కోడైన్‌ ఆధారిత దగ్గుమందు బ్రాండ్‌ ను ఫెన్సిడిల్‌ పేరిట విక్రయిస్తోంది. భారత దగ్గు మందుల మార్కెట్‌లో ఫెన్సిడిల్‌ మూడోవంతు వాటాతో ఉంది. ఎబ్బట్‌కు భారత్‌లో 100 కోట్ల రాబడుల్లో ఫెన్సిడిల్‌ విక్రయాల ద్వారా మూడు శాతం వస్తోంది. కంపెనీ ఇప్పటికిప్పుడు స్పందించకపోయినా నిషేధం ప్రభావంపై అధ్యయనం చేస్తున్నట్లు వెల్లడించింది. రాయిటర్స్‌ వార్తా సంస్థ ఒక కథనం ప్రచురిస్తూ భారత చట్ట సంస్థలు స్మగ్లింగ్‌, ఈ మందులకు బానిసలు కావడాన్ని నిరోధించేందుకు మరింతగా చట్టబద్ధమైన విధానా లు అవలంభించాలని ఒత్తిడితెస్తున్నట్లు ఉటంకిం చింది. మత్తుకలిగించే దగ్గు మందుల విక్రయాలను నిలిపివేసేందుకు అవసరమైన అన్ని చట్టాలను ప్రభుత్వం మందుల కంపెనీలపై ప్రయోగిస్తోంది.